
Dėl parengto Kauno apskrities Kėdainių rajono savivaldybės Krakių seniūnijos Meironiškių kadastro vietovės žemės reformos žemėtvarkos projekto viešo svarstymo
Nacionalinės žemės tarnybos prie Aplinkos ministerijos Kauno apygardos žemės tvarkymo ir administravimo skyrius (toliau ‒ Skyrius) informuoja, kad 2026 m. liepos 27 d. – 2026 m. rugpjūčio 7 d., darbo dienomis nuo 8 iki 17 val. adresu J. Basanavičiaus g. 36 (519 kab.), Kėdainiai, bus eksponuojamas ir viešai svarstomas parengtas Kauno apskrities Kėdainių rajono savivaldybės Krakių seniūnijos Meironiškių kadastro vietovės žemės reformos žemėtvarkos projektas (toliau - Projektas). 
Projekto autorius 2026 m. liepos 29 d. ir 2026 m. rugpjūčio 5 d., nuo 10 iki 12 val. bus adresu J. Basanavičiaus g. 36 (519 kab.), Kėdainiai ir galės atsakyti į iškilusius klausimus.

Suinteresuoti asmenys iki 2026 m. rugpjūčio 7 d. savo pasiūlymus ir pretenzijas dėl Projekto gali pateikti raštu. Projekto viešo svarstymo rezultatų aptarimas vyks 2026 m. rugpjūčio 18 d.  11 val. 00 min., adresu J. Basanavičiaus g. 36 (519 kab.), Kėdainiai.

